SKUODO RAJONO SAVIVALDYBĖS TARYBA

SPRENDIMO PROJEKTO AIŠKINAMASIS RAŠTAS

Spausdinti \_\_\_\_\_ vnt.

Dauginti \_\_\_\_\_vnt.

Tarybos nariai balsavo:

Už \_\_\_\_\_\_\_\_\_\_\_\_\_ .

Prieš \_\_\_\_\_\_\_\_\_\_\_ .

Susilaikė \_\_\_\_\_\_\_\_ .

|  |  |
| --- | --- |
| 2018 m. gegužės 14 d. | Nr. T10-128/T9- |

.

Skuodas

Sprendimo projekto pavadinimas **DĖL NEKILNOJAMOJO TURTO MOKESČIO 2019 METŲ TARIFŲ NUSTATYMO**

Pranešėja Nijolė Mackevičienė

1. Rengiamo projekto rengimo tikslas, esama padėtis šiuo klausimu, galimos neigiamos pasekmės priėmus sprendimą ir kokių priemonių reikėtų imtis, kad jų būtų išvengta:

Nuo 2013 m. sausio 1 d. mokesčio tarifas yra nuo 0,3 procento iki 3 procentų nekilnojamojo turto mokestinės vertės.

Vadovaudamasi Lietuvos Respublikos nekilnojamojo turto mokesčio įstatymo 6 straipsnio 2 dalimi, konkretų mokesčio tarifą, kuris galios atitinkamos savivaldybės teritorijoje nuo kito mokestinio laikotarpio pradžios, savivaldybės taryba nustato iki einamojo mokestinio laikotarpio birželio 1 dienos. Jeigu, vadovaujantis Nekilnojamojo turto mokesčio įstatymo 9 straipsnio 3 dalimi, nuo kito mokestinio laikotarpio mokestis už šio įstatymo 9 straipsnio 2 dalies 1 ir 2 punktuose nurodytą nekilnojamąjį turtą bus skaičiuojamas taikant naujai atlikto nekilnojamojo turto masinio vertinimo metu nustatytą vertę, kitą mokestinį laikotarpį galiosiantį mokesčio tarifą savivaldybės taryba gali nustatyti iki einamojo mokestinio laikotarpio gruodžio 1 dienos. Nekilnojamojo turto vertinimas atliekamas Lietuvos Respublikos Vyriausybės nustatyta tvarka ne rečiau kaip kas 5 metus. Paskutinį kartą nekilnojamojo turto masinis vertinimas buvo atliktas 2016 metų sausio 1 d.

Savivaldybės taryba gali nustatyti ir kelis konkrečius mokesčio tarifus, kurie diferencijuojami tik atsižvelgiant į vieną arba kelis iš šių kriterijų: nekilnojamojo turto paskirtį, naudojimą, teisinį statusą, jo technines savybes, priežiūros būklę, mokesčio mokėtojų kategorijas (dydį ar teisinę formą, ar socialinę padėtį) ar nekilnojamojo turto buvimo savivaldybės teritorijoje vietą (pagal strateginio planavimo ir teritorijų planavimo dokumentuose nustatytus prioritetus).

Jeigu savivaldybės taryba iki nurodytų terminų nenustato konkrečių mokesčio tarifų arba po nurodytų terminų keičia nustatytus mokesčio tarifus, atitinkamą mokestinį laikotarpį tos savivaldybės teritorijoje taikomas 0,3 procento mokesčio tarifas.

Nuo 2017 m. nekilnojamo turto mokestis fiziniams asmenims ir labai mažoms įmonėms patvirtintas 0,5 proc. nekilnojamo turto vertės, o vidutinėms ir kitoms įmonėms – 1 proc. nekilnojamo turto vertės.

Pagal Valstybinės mokesčių inspekcijos pateiktus duomenis apie 2017 m. mokesčių mokėtojams apskaičiuotus mokesčius, tenkančius Skuodo rajono savivaldybei, už nekilnojamąjį turtą, taikant 0,5 proc. tarifą, apskaičiuota 58 914 Eur, o taikant 1 proc. tarifą – 131 229 Eur, iš viso 190 143 Eur.

Sprendimo projekte pateikti nuo 2017 metų galiojantys mokesčių tarifai: fiziniams asmenims ir labai mažoms įmonėms 0,5 proc. nekilnojamo turto vertės, o vidutinėms ir kitoms įmonėms – 1 proc. nekilnojamo turto vertės.

2. Sprendimo projektas suderintas, specialistų vertinimai ir išvados. Ekonominiai skaičiavimai:

|  |  |  |  |  |  |
| --- | --- | --- | --- | --- | --- |
| Eil.  Nr. | Darbuotojo pareigos | Vardas, pavardė | | Data | Pastabos |
| 1. | Teisės, personalo ir dokumentų valdymo skyriaus vedėja | Lijana Beinoraitė | | 2018-05-14 |  |
| 2. | Teisės, personalo ir dokumentų valdymo skyriaus vyriausioji specialistė (kalbos tvarkymui) | Živilė Sendrauskienė | | 2018-05-14 |  |
|  | |  | Priimtą sprendimą išsiųsti 2 vnt.:  1. Vyriausybės atstovo tarnybai Klaipėdos apskrityje el. paštu  2. Finansų skyriui  2. VMI Skuodo skyriui | | |
|  | |  |

|  |  |  |
| --- | --- | --- |
| Projekto autorė  Finansų skyriaus vedėja |  | Nijolė Mackevičienė |
|  |  |  |

SUDERINTA  
Administracijos direktorius

Kazys Viršilas

2018-05-14